《观修道路有作》
明代·陈繗

裂石崩山急急忙，县官脩路筑桥梁。一朝直起千人众，两道横开四丈长。

坑坎几时填得满，田园到处被侵伤。驰车骤马平平过，谁敢崎岖怨路旁。

作者简介：陈繗，琼山人。明孝宗弘治六年（一四九三年）进士，翰林院检讨。有《唾馀集》。事见清道光《广东通志》卷六八。陈繗诗，以民国二十四年海南书局印《海南丛书》第五集《唾馀集》为底本。